સાઉથ ગુજરાત એમ્બ્રોઇડરી એસોસિએશનના પ્રમુખ દિનેશ અણઘણના જ્ણાવ્યાનુસાર, તોફાન થયેલા વિસ્તારોમાં કારીગરોએ રજા રાખતા યુનિટ્સ બંધ રહ્યા હતા. અન્ય જગ્યાએ કારખાના કાર્યરત રહ્યા હતાં. કારીગરો કામ કરવા ઇચ્છે જ છે. આ રજા પાડવા અને તોફાન કરવા પાછળ કોઇની સંડોવણી હોવાની આશંકા છે. હવે એમ્બ્રોઇડરી એસોસિએશનના હોદ્દેદારો તેમજ ઉદ્યોગકારો સાથે મીટિંગ કરીને સાત માંગણીઓ પર વિચારણા કરવામાં આવશે. જોકે આ અંગે કારીગર યુનિયન તરફે ઇન્ટુકના મહામંત્રી શાન ખાનના જ્ણાવ્યાનુસાર, એમ્બ્રોઇડરી એસોસિએશનના હોદ્દેદારો આપખુદ વર્તન કરી કારીગરોને તેમનો હક નથી આપી રહ્યાં, યુનિયનની જાહેરાતનું પાલન કરતાં મોટાભાગના કારીગરોએ બંધ પાળ્યું છે. હવે ખાતેદારોએ સમજીને નિર્ણય કરવો જોઇએ.